**ЧРЕЗ АДМИНИСТРАТИВЕН СЪД ПЛЕВЕН**

**ДО ВЪРХОВЕН АДМИНИСТРАТИВЕН СЪД**

СТАНОВИЩЕ НА ОИК - ПЛЕВЕН

помолба от Ивайло Ильов Петров-общински съветник в Общински съвет Плевен

с вх. №1344/02.03.2020г.на Административен съд Плевен за отмяна на Решение № 762/18.12.2019г. на Административен съд Плевен, постановено по адм. дело №1210/2019г. по описа на Административен съд Плевен

След запознаване с текста на молбата и обсъждане на материалите по преписката, ОИК – Плевен намира, че подадената молба от Ивайло Ильов Петров е недопустима с оглед следното:

Жалбоподателят базира искането си на твърдения за допуснати процесуални нарушения, които опорочават съдебния акт по отношение на приетата математическа експертиза, послужила за мотивиране на обстоятелствената част на съдебния акт.

Според Ивайло Ильов Петров се откриват нови обстоятелства, които са процесуално основателни за отмяна по реда на чл.239, ал.1, т.1 от АПК на влязлото в сила съдебно решение. При извършена собствена проверка в Окръжен съд Плевен относно утвърдения списък с вещи лица е установено, че назначеното вещо лице, извършило съдебно-математическата експертиза по делото, не фигурира в този списък, за което към преписката на ОИК-Плевен не са приложени доказателства.

Освен липсата на компетенция да извърши възложената експертиза се посочва, че вещото лице математик е дало заключението си, без да се съобразява със заключенията на двете тройни съдебно-технически експертизи, което води до опорочаване на съдебния акт. В тази връзка се съобщава, че е внесена жалба в Районна прокуратура с искане да се извърши проверка относно истинността на заключението на вещото лице математик, тъй като секция 45 не е предмет на проверката, а се отнема една преференция, която отива в полза на Георги Славов и така молителят следва да му отстъпи място си в Общински съвет Плевен. Така в резултат на невярното заключение на математическата експертиза Георги Славов получава един глас повече от Ивайло Петров, който е обявен за избран общински съветник.

Преценявайки изложените факти и обстоятелства, ОИК-Плевен намира, че на основание чл.460 от Изборния кодекс така подадената молба от Ивайло Ильов Петров e недопустима.